પાકિસ્તાને થોડા દિવસ પહેલા જ આંતરરાષ્ટ્રીય સ્તરે આર્થિક સહાયની મદદ માટે પોકાર કરી હતી. વડાપ્રધાન ઇમરાન ખાને દુનિયાના દેશો સમક્ષ સહાયતા માંગતા જાહેરાત કરી હતી કે સમયસર આર્થિક સહાયતા ન મળી તો પાકિસ્તાન પોતાને નાદાર દેશ જાહેર કરશે, એવામાં સાઉદીએ પાકિસ્તાનની મદદે હાથ લંબાવી તેને 6 બિલિયન ડોલરની સહાયક રકમ આપવા રાજી થયું હતું. બીજી તરફ એ વાતથી સમગ્ર વિશ્વ પરિચિત છે કે ચીન ભારતના પડોશી દેશોને કોઇ પણ રીતે મદદ કરીને પોતાના તાબે કરવા માંગે છે જેથી તે ભારત પર પોતાનું દબાણ કાયમ કરી શકે. તેની આ મનશામાં પાકિસ્તાને સાથ પુરાવતા ભારત વિરૂદ્ધ 'અંતરિક્ષ યુદ્ધમાં' ઝંપલાવ્યું છે.